ການພົບປະເຈລະຈາກັນ ທາງທະຫານ ຂອງສອງເກົາຫຼີ ບໍ່ໄດ້ບັນລຸຜົນໃດໆ
ການໂອ້ລົມສົນທະນາກັນ ແມ່ນແນຈຸດໃສ່ ເຫດການຕ່າງໆ ຫຼັງຈາກເກີດເຫດການ ສອງເກົາຫຼີ ຍິງປຶນໃສ່ກັນ ຫວ່າງໄວມານີ້.
ເກົາຫຼີໃຕ້ກ່າວວ່າ ຕົນບໍ່ໄດ້ບັນລຸຂໍ້ຕົກລົງໃດໆ ກັບເກົາຫຼີເໜືອ ໃນວັນພຸດມື້ນີ້ ໃນລະຫວ່າງການໂອ້ລົມສົນທະນາທາງທະ ຫານກັນຄັ້ງທຳອິດໃນຮອບ 3 ປີປາຍຜ່ານມາ ເກົາຫຼີເໜືອໄດ້ສະເໜີໃຫ້ມີການພົບປະເຈລະຈາກັນຄັ້ງນີ້ ເພື່ອ ໂອ້ລົມກັນເລື້ອງສອງເຫດການທີ່ເກີດຂຶ້ນຫວ່າງໄວໆມານີ້ ທີ່ ທາງພຽງຢາງ ແລະໂຊລ ໄດ້ຍິງປືນຂ້າມຊາຍແດນໃສ່ກັນນັ້ນ ໃນວັນສຸກຜ່ານມານີ້ ສອງປະເທດໄດ້ຍິງປືນນ້ອຍໃສ່ກັນ ຫຼັງ ຈາກພຽງຢ້າງຍິງປືນໃສ່ໝາກປຸມເປົ້າໃຫຍ່ຫຼາຍລູກ ທີ່ປ່ອຍ ມາຈາກເກົາຫຼີໃຕ້ ແລະບັນຈຸໃບໂຄສະນາຕໍ່ຕ້ານເກົາຫຼີເໜືອ ຕ່າງໆ ໃນຕົ້ນສັບປະດາແລ້ວນີ້ ເຮືອກອງທັບເຮືອເກົາຫຼີເໜືອແລະໃຕ້ ກໍໄດ້ຍິງປືນເຕືອນ ໃສ່ກັນແລະກັນ ເລາະເຂດຊາຍແດນໃນທະເລເຫຼືອງທີ່ເປັນບັນຫາຂັດແຍ້ງກັນນັ້ນ ໃນການພົບປະກັນເປັນເວລາ 5 ຊົ່ວໂມງໃນວັນພຸດມື້ນີ້ ກະຊວງປ້ອງກັນປະເທດເກົາຫຼີໃຕ້ ກ່າວວ່າ ຕົນບໍ່ສາມາດຕົກລົງກັບເກົາຫຼີເໜືອໄດ້ ກ່ຽວກັບສາເຫດທີ່ພາໃຫ້ເກີດເຫດການ ຕ່າງໆເຫລົ່ານັ້ນ ຝ່າຍພຽງຢາງກ່າວຫາເຮືອຂອງເກົາຫຼີໃຕ້ວ່າ ລະເມີດເຂດນ້ຳແດນດິນຂອງຕົນ ແລະຮຽກ ຮ້ອງໃຫ້ໂຊລປ້ອງກັນ ບໍ່ໃຫ້ພວກນັກເຄື່ອນໄຫວປ່ອຍລູກ balloon ໂຄສະນາຊວນເຊື່ອ ອອກໄປອີກ ຝ່າຍໂຊລທວງໃຫ້ເຮືອຂອງເກົາຫຼີເໜືອຢຸດຂ້າມເຂົ້າໄປໃນເຂດນ້ຳດິນແດນຂອງຕົນ ແລະຢືນຢັດວ່າ ຕົນບໍ່ສາມາດທີ່ຈະຢຸດບັນດາກຸ່ມເຄື່ອນໄຫວເອກະຊົນ ບໍ່ໃຫ້ປ່ອຍໃບປິວໂຄສະ ນາຂອງພວກເຂົາເຈົ້າໄດ້ ການເຈລະຈາກັນ ທີ່ມີຂຶ້ນຢູ່ໝູ່ບ້ານຊາຍແດນ Panmunjom ໃນມື້ນີ້ ແມ່ນເປັນການພົບປະເຈລະຈາທາງທະຫານກັນຄັ້ງທຳອິດ ລະຫວ່າງສອງປະເທດຄູ່ສັດຕູກັນ ນັບແຕ່ເດືອນກຸມພາປີ 2011 ເປັນຕົ້ນມາ ເກົາຫຼີໃຕ້ກ່າວວ່າ ບໍ່ມີການກຳນົດເວລາສຳລັບການໂອ້ລົມສົນທະນາກັນຕື່ມອີກໃນອະນາຄົດ